Начальнік аддзела па справах моладзі райвыканкама Марына Сіцько і в.а. першага сакратара РК ГА “БРСМ” Іна Шаўцова ў сваіх віншаваннях падкрэслілі думку, што маладосць – гэта самыя лепшыя гады, гэта творчасць і рамантызм, гэта запал і натхненне. Маладзёжныя лідары раёна выказалі пажаданні, каб наша моладзь была шчырай, упэўнена крочыла наперад і ніколі не спынялася на дасягнутым. Кульмінацыйным момантам урачыстасці стала цырымонія ўзнагароджання. За актыўны ўдзел у рэалізацыі дзяржаўнай маладзёжнай палітыкі на тэрыторыі раёна і з нагоды свята Граматай аддзела па справах моладзі райвыканкама былі ўзнагароджаны: Вячаслаў Шаўцоў – дырэктар раённага Дома культуры, Таццяна Булак – метадыст Цэнтра творчасці дзяцей і моладзі, Віктар Кармызаў – камандзір аддзялення ПАВЧ №1, Наталля Жвірбля – эксперт-крыміналіст РАУС.